**Hovedmålsetting og delmål**

**MERK! DETTE ER EKSEMPEL!**

**Kvalitetspolitikk**

Det er vår målsetning å utvikle, implementere og vedlikeholde et effektivt kvalitetssystem for selskapet og i henhold til relevante kundekrav, standarder, regler og forskrifter.

Kvalitetssystemet skal være et styringsverktøy. – og sammen med Internkontrollsystemet legge basis for våre leveranser og de metoder vi utvikler og bruker i produksjon og leveranser.

**Kvalitetsmål**

Vi skal gjennom revisjon og evaluering av kvalitetssystemet tilstrebe forbedringer og samtidig sørge for at våre ansatte har de nødvendige kvalifikasjoner. Dette skal sikres ved gjennomgang og opplæring av eget personell.

Vi skal med dette utvikle et trygt og godt arbeidsmiljø med få/ ingen skader, høy tilstedeværelsesgrad og tilfredsstillende behandling av avvik og uønskede hendelser.

I systemet for avviksbehandling skal vi avdekke feil og mangler i våre prosesser og iverksette tiltak til forbedring, basert på kunnskap og erfaring.

Vi skal behandle og lukke avvik, der det er mulig, innen 3 uker etter at det har oppstått.   
Vi skal bruke avviksbehandling aktivt for kontinuerlig kvalitetsforbedring.

**Miljøpolitikk**

Vi skal tilfredsstille lov, forskrift og kundekrav til det ytre miljø på en slik måte at vi bidrar til et bedre miljø – samtidig som det styrker vår konkurranseevne.

Vi forplikter oss på samme måte som med hensyn på kvalitet – til å forbedre vår miljøprestasjon løpende.

**Miljømål**

Fraværsskader skal unngås.

Avdekke og forebygge potensial for helseskader.

Lavest mulig (syke)fravær gjennom positive holdninger og et bevist forhold til de farer som er forbundet med de aktuelle arbeidsoppgaver.  
Unngå utslipp til luft vann eller grunn.  
Alt materiale og forbruksmateriell i vårt ansvar skal håndteres ihht. de rutiner vi har for dette.  
Dersom det ikke er tilfredsstillende rutiner for å håndtere dette på arbeidsplassen gjennom en felles HMS-ordning, skal vi ta «vårt» tilbake til egne lokaler og avhende dette der.

**Kompetanse, bevissthet og opplæring**

Standarder, lover og forskrifter krever at alle virksomheter har nødvendig kompetanse for å utøve sin virksomhet. Vi avgir årlig egenerklæring om at dette er vurdert i henhold til krav ved ledelsens gjennomgåelse.

**Miljøaspekter**

Identifisering av miljøaspekter

Vi har identifisert de vesentlige miljøaspekter ved vår virksomhet og tatt nødvendige hensyn til disse i vårt arbeid, jf. egenerklæring ved ledelsens gjennomgåelse.

**Lover og forskrifter**

Vi har identifisert de lover- og forskrifter som påvirker vår virksomhet ved hjelp eksterne og bransjerelaterte tjenester.

**Avfallshåndtering**

Farlig avfall skal leveres godkjente mottak. Annet avfall i henhold til kommunale bestemmelser.

**Beredskap**

Vi arbeider kontinuerlig for å være klare til å handle når situasjonen krever det – både med hensyn på kvalitet, sikkerhet for medarbeidere og det ytre miljø.

**Kommunikasjon**

All kommunikasjon skal være entydig og presis. All viktig kommunikasjon skal være sporbar i fritt valgt medium, papir, e-post, tekstmeldinger etc. Ved inngåelse av kundeavtaler skal leveransen være entydig beskrevet.

**Avvik, korrigerende og forebyggende tiltak**

Avvik defineres som mangel på oppfyllelse av krav. Kravene er satt i styringssystemet, og alle avvik skal rettes inn mot systemet, slik at dette hele tiden forbedres.

**Organisasjonsplan**

Organisasjonskart som viser ansvars- og myndighetsfordeling.

Stillingsbeskrivelser for sentrale medarbeidere som klart angir omfang, ansvar og myndighet.

**Samsvarsvurdering generelt**

Vi vurderer årlig samsvar mellom krav og prestasjon, jf. ledelsens gjennomgåelse.

**Avvik, korrigerende tiltak og forebyggende tiltak**

Vi viser til egen prosedyre.

**Kontroll med dokumenter**

Alle dokumenter registreres i dokumentregistre med gyldighetsstatus etter egen prosedyre. Dersom dokumenter endres, skal alle ansatte orienteres med nye dokumenter fra kvalitets- og miljøansvarlig.

**Innkjøp**

Vi bedømmer løpende våre leverandører ut fra følgende kriterier:

1. Pris.

2. God tilgang på leverandører.

3. Anerkjent og seriøs leverandør.

4. Leveringskapasitet.

Alle innkjøp gjøres hos leverandører som er registrert hos norske myndigheter og driver lovlig virksomhet i Norge.